Source: https://promolex.md/9732-decizia-csm-privind-eliberarea-din-functie-a-judecatoarei-domnica-manole-este-un-act-de-justitie-selectiva-si-submineaza-independenta-sistemului-judecatoresc/
Timestamp: 2017-07-25 00:51:38+00:00
Document Index: 36260370

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ']

Promo-LEX | Decizia CSM privind eliberarea din funcție a judecătoarei Domnica MANOLE este un act de justiție selectivă și subminează independența sistemului judecătoresc
Decizia CSM privind eliberarea din funcție a judecătoarei Domnica MANOLE este un act de justiție selectivă și subminează independența sistemului judecătoresc
Home Decizia CSM privind eliberarea din funcție a judecătoarei Domnica MANOLE este un act de justiție selectivă și subminează independența sistemului judecătoresc
Decizia CSM privind eliberarea din funcție a judecătoarei Domnica MANOLE este un act de justiție selectivă și subminează independența sistemului judecătorescOrganizaţiile societăţii civile semnatare își exprimă profunda îngrijorare în legătură cu decizia Consiliului Superior al Magistraturii (CSM) din 4 iulie 2017 privind declararea magistratului Curții de Apel Chișinău, Domnica MANOLE, ca fiind incompatibilă cu funcția de judecător. Semnatarii solicită Președintelui Republicii Moldova să nu promulge decretul de eliberare din funcție a judecătoarei Manole, iar CSM – să respecte legislația în vigoare şi să devină cu adevărat garantul independenței judecătorilor.
Decizia privind eliberarea din funcție a judecătoarei Manole alimentează suspiciunile lipsei de independență a CSM de alte puteri în stat, aplicarea neuniformă a legii și aplicarea justiției selective împotriva unui magistrat pentru decizia emisă în dosarul referendumului. Examinarea chestiunii cu ușile închise întărește şi mai mult această suspiciune, având în vedere și modul în care au fost reluate în anul 2016 şi alte dosare împotriva aceluiași judecător. Decizia de ieri a CSM este un precedent deosebit de periculos pentru independența judecătorilor din Republica Moldova şi este de natură să transmită un semnal celorlalți judecători să nu se opună guvernării. Astfel de decizii subminează din rădăcini independența judecătorilor. O asemenea conduită este inadmisibilă pentru CSM, care, conform legii, trebuie să fie garantul independenței judecătorilor.
Wednesday, 5 July 2017 / Comunicate de presă